stanford-oval/wikipedia huggingface dataset:
ภัทรวี ศรีสันติสุข
ผลงานการแสดง

| 0 | 1 | 2 |
| --- | --- | --- |

| ปี | เรื่อง | บทบาท |
| 2556 | ฮอร์โมนส์ วัยว้าวุ่น ซีซั่น 1 | ไนท์ |
| 2557 | ฮอร์โมนส์ วัยว้าวุ่น ซีซั่น 2 | ไนท์ |
แหล่งข้อมูลอื่น

ภัทรวี ศรีสันติสุข ที่เอกซ์ (ทวิตเตอร์)
ภัทรวี ศรีสันติสุข ที่อินสตาแกรม
ภัทรวี ศรีสันติสุข ที่เฟซบุ๊ก
ภัทรวี ศรีสันติสุข ที่ยูทูบ
ภัทรวี ศรีสันติสุข ที่ซาวด์คลาวด์
ยศทหารกองทัพบกสหราชอาณาจักร

ตารางข้างล่างต่อไปนี้คือข้อมูลเกี่ยวกับยศทหารบกของกองทัพบกสหราชอาณาจักร ตั้งแต่ ค.ศ. 1760.
ดูเพิ่ม

ยศทหารในกองทัพสหราชอาณาจักร
แหล่งข้อมูลอื่น

แม่แบบ:กองทัพบกสหราชอาณาจักร
อินเวอร์ชัน (เรขาคณิต)

สำหรับความหมายอื่น ดูที่ อินเวอร์ชัน
การอินเวอร์ชันจุด P ไปยังจุด P'
ในทางเรขาคณิต อินเวอร์ชัน (อังกฤษ: Inversion transformation) เป็นการแปลงทางเรขาคณิต ซึ่งแปลงจุดทุกจุดบนระนาบไปยังจุดใหม่ โดยการอินเวอร์ชันเมื่อเทียบกับวงกลมที่มีจุดศูนย์กลาง O และรัศมี R จะแปลงจุด P ไปยังจุด P' โดยที่  OP\times OP'=R^{2}
สมบัติของการอินเวอร์ชัน

เส้นตรงที่ไม่ผ่านจุดศูนย์กลางวงกลมอ้างอิงจะถูกอินเวอร์ชันเป็นวงกลมที่ผ่านจุดศูนย์กลางวงกลมอ้างอิง
วงกลมที่ไม่ผ่านจุดศูนย์กลางวงกลมอ้างอิงจะถูกอินเวอร์ชันเป็นวงกลมที่ไม่ผ่านจุดศูนย์กลางวงกลมอ้างอิง
เส้นตรงสีเขียวถูกอินเวอร์ชันเป็นวงกลมสีน้ำเงินเมื่อเทียบกับวงกลมสีแดง
วงกลมสีเขียวถูกอินเวอร์ชันเป็นวงกลมสีน้ำเงินเมื่อเทียบกับวงกลมสีแดง
แสวง เสนาณรงค์

| พลเอกแสวง เสนาณรงค์ม> ป.ช., ม.ว.ม., ท.จ.ว. |
| --- | --- |


รัฐมนตรีประจำสำนักนายกรัฐมนตรี
ดำรงตำแหน่ง 9 มีนาคม พ.ศ. 2512 – 22 พฤษภาคม พ.ศ. 2517 (5 ปี 74 วัน)
นายกรัฐมนตรี: ถนอม กิตติขจร สัญญา ธรรมศักดิ์
ก่อนหน้า: พระประกาศสหกรณ์ (สดับ วีรเธียร)
ถัดไป: มนูญ บริสุทธิ์
เลขาธิการทำเนียบนายกรัฐมนตรี
ดำรงตำแหน่ง 18 มกราคม – 20 ตุลาคม พ.ศ. 2501
นายกรัฐมนตรี: ถนอม กิตติขจร
ก่อนหน้า: ฉาย วิโรจน์ศิริ
ถัดไป: พลตรี เนตร เขมะโยธิน
 
ข้อมูลส่วนบุคคล
เกิด: 12 กุมภาพันธ์ พ.ศ. 2459 จังหวัดธนบุรี
เสียชีวิต: 14 กุมภาพันธ์ พ.ศ. 2520 (61 ปี)
พรรคการเมือง: สหประชาไทย
คู่สมรส: หม่อมหลวงนวลผ่อง เสนาณรงค์

พลเอก แสวง เสนาณรงค์ เป็นอดีตรัฐมนตรีประจำสำนักนายกรัฐมนตรี ในรัฐบาลจอมพล ถนอม กิตติขจร และนายสัญญา ธรรมศักดิ์ อดีตเลขาธิการทำเนียบนายกรัฐมนตรี และอดีตสมาชิกวุฒิสภา เขาเป็นผู้ช่วยคนสำคัญของจอมพล ถนอม กิตติขจร
ประวัติ > ชีวิตส่วนตัว

นามเดิม แสวง อากาศะพันธุ เกิดเมื่อวันที่ 12 กุมภาพันธ์ พ.ศ. 2459 เป็นบุตรของ พล.อ. หลวงเสนาณรงค์ และนางเยี่ยม อากาศะพันธุ
พล.อ. แสวง สมรสกับ ม.ล.นวลผ่อง สนิทวงศ์ เมื่อวันที่ 28 พฤษภาคม พ.ศ. 2497 มีบุตร-ธิดา ทั้งหมด 3 คน
ประวัติ > การศึกษา

พล.อ. แสวง เข้ารับการศึกษาที่โรงเรียนสวนกุหลาบวิทยาลัย แล้วจึงได้ไปเรียนต่อที่โรงเรียนนายร้อยทหารบก แต่แสวง เรียนถึงแค่ปี 3 ก็ถูกคัดเลือกส่งไปเรียนวิชาทหารต่อที่ประเทศเบลเยียม เมื่อปี พ.ศ. 2480 เรียนได้ 3 ปี เกิดสงครามโลกครั้งที่ 2 ในยุโรป เขาจึงต้องย้ายไปเรียนที่อิตาลี ต่อมารัฐบาลไทยจึงให้แสวงกับ สนั่น พูนพัฒน์ เดินทางขึ้นไปอยู่ที่สวิตเซอร์แลนด์ซึ่งเป็นประเทศเป็นกลาง ไปเรียน “วิชาเศรษฐศาสตร์การเมือง” จึงมีส่วนทำให้เขาเป็นทหารการเมืองมาก ได้ศึกษาทั้งเรื่องทหารและการเมืองอย่างลึกซึ้ง ครั้นสงครามโลกสิ้นสุดลง แสวงก็ได้เดินทางกลับไทยในปี พ.ศ. 2489
การทำงาน

หลังจบการศึกษาเขากลับมารับราชการทหารที่จังหวัดลพบุรี ต่อมาได้เข้ามาช่วยงานในพรรคเสรีมนังคศิลา และแสวงก็ได้รับแต่งตั้งเป็นสมาชิกสภาร่างรัฐธรรมนูญในยุคจอมพล ป.พิบูลสงคราม และเป็นรัฐมนตรีประจำสำนักนายกรัฐมนตรี ใน 3 รัฐบาลต่อเนื่องกัน (ครม.31, ครม.32, ครม.33) แต่ที่รู้กันทั่วไปคือบทบาทสำคัญของท่านในการตั้งพรรคสหประชาไทย หลังมีรัฐธรรมนูญ พ.ศ. 2511 โดยเขาเป็นรองเลขาธิการ พรรคนี้เป็นพรรคการเมืองที่จอมพล ถนอม กิตติขจร ตั้งขึ้นมารวบรวมนักการเมืองส่งลงแข่งขันเลือกตั้ง ปี พ.ศ. 2512 มีบทบาทสำคัญคุมเสียงข้างมากในสภาฯระหว่างปี 2512 ถึงปี 2514
พลเอก แสวง ได้รับแต่งตั้งเป็นสมาชิกวุฒิสภา ในปี พ.ศ. 2511 และลาออกในปี พ.ศ. 2512 รวมทั้งยังเคยเป็นนายกสภามหาวิทยาลัยรามคำแหง
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2514 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2509 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2512 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2510 –  เหรียญราชการชายแดน (ช.ด.)
พ.ศ. 2507 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2510 –  เหรียญลูกเสือสดุดี ชั้นที่ 1
เครื่องราชอิสริยาภรณ์ > เครื่องราชอิสริยาภรณ์ต่างประทศ

ฝรั่งเศส :
พ.ศ. 2496 -  เครื่องอิสริยาภรณ์เลฌียงดอเนอร์ ชั้นเชอวาลีเย
อิตาลี :
พ.ศ. 2503 -  เครื่องอิสริยาภรณ์คุณธรรมแห่งสาธารณรัฐอิตาลี ชั้นที่ 2
เยอรมนีตะวันตก :
พ.ศ. 2506 -  เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นที่ 2
เนเธอร์แลนด์ :
พ.ศ. 2507 -  เครื่องราชอิสริยาภรณ์ออเรนจ์-นัสเซา ชั้นนายทัพ
เบลเยียม :
พ.ศ. 2507 -  เครื่องราชอิสริยาภรณ์เลโปลด์ที่ 2 ชั้นที่ 1
มาเลเซีย :
พ.ศ. 2507 -  เครื่องราชอิสริยาภรณ์ปัง กวน เนการา ชั้นที่ 2
พ.ศ. 2516 -  เครื่องราชอิสริยาภรณ์หยาง มูเลีย เซเตีย มาห์โกตา มาเลเซีย ชั้นที่ 1
ญี่ปุ่น :
พ.ศ. 2510 -  เครื่องราชอิสริยาภรณ์มงคลรัตน์ ชั้นที่ 1
อาร์เจนตินา :
พ.ศ. 2510 -  เครื่องอิสริยาภรณ์นายพลซาน มาร์ติน ผู้ปลดปล่อย ชั้นทวีติยาภรณ์
เดนมาร์ก :
พ.ศ. 2510 -  เครื่องราชอิสริยาภรณ์แดนเนอโบร ชั้นที่ 2
นอร์เวย์ :
พ.ศ. 2510 -  เครื่องราชอิสริยาภรณ์นักบุญโอลาฟ ชั้นทวีติยาภรณ์
สวีเดน :
พ.ศ. 2510 -  เครื่องราชอิสริยาภรณ์ดาบ ชั้นที่ 2
ออสเตรีย :
พ.ศ. 2510 -  เครื่องอิสริยาภรณ์กิตติคุณแห่งสาธารณรัฐออสเตรีย ชั้นมหาอิสริยาภรณ์ทอง (พร้อมสายสะพาย)
เกาหลีใต้ :
พ.ศ. 2510 -  เครื่องอิสริยาภรณ์กิตติคุณแห่งการทูต ชั้นที่ 1
กรีซ :
พ.ศ. 2510 -  เครื่องราชอิสริยาภรณ์จอร์จที่ 1 ชั้นที่ 2
มุมวิกฤต

ภาพแสดงมุมวิกฤต  \theta _{cr} เมื่อสังเกตการณ์จากใต้ผิวน้ำไปยังอากาศ
มุมวิกฤต (อังกฤษ: Critical angle) ในทางทัศนศาสตร์ คือ มุมตกกระทบที่เล็กที่สุดซึ่งทำให้การสะท้อนกลับทั้งหมด โดยจะเกิดขึ้นเมื่อแสงเดินทางจากตัวกลางที่มีดรรชนีหักเหสูงไปยังตัวกลางที่มีดรรชนีหักเหต่ำกว่า
ค่ามุมวิกฤต  \theta _{cr} สามารถคำนวณได้ดังนี้
โดยที่ :
n_{1} คือดรรชนีหักเหของตัวกลางเดิม
n_{2} คือดรรชนีหักเหของตัวกลางที่ผ่านเข้าไป
ดังที่เห็นได้จากสมการนี้ เมื่อ n1 < n2 จะไม่มีมุมวิกฤต และจะไม่เกิดการสะท้อนกลับทั้งหมด
คณะพยาบาลศาสตร์ มหาวิทยาลัยธรรมศาสตร์

| --- | --- |
Faculty of Nursing,   Thammasat University

สถาปนา: 28 มิถุนายน พ.ศ. 2539 (28 ปี)
คณบดี: ปรีย์กมล รัชนกุล (ผู้ช่วยศาสตราจารย์ ดร.)
ที่อยู่: ศูนย์รังสิต  99 หมู่ 18 ถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานี 12120 
เพลง: พยาบาลศาสตร์
สี:   สีแดง
เว็บไซต์: www.nurse.tu.ac.th
คณะพยาบาลศาสตร์ มหาวิทยาลัยธรรมศาสตร์ ก่อตั้งขึ้นเมื่อปี พ.ศ. 2539 ได้รับการสถาปนาเป็นคณะลำดับที่ 14 ของมหาวิทยาลัยธรรมศาสตร์ เมื่อวันที่ 28 มิถุนายน พ.ศ. 2539 ในการจัดการศึกษาสาขาวิชาชีพการพยาบาล ของมหาวิทยาลัยธรรมศาสตร์นั้นจัดตั้งเพื่อผลิตพยาบาล ในการให้บริการด้านการดูแลสุขภาพแก่สังคม และเพื่อปฏิบัติงาน โดยเน้นความสำคัญของการดูแลสุขภาพแบบองค์รวม และเป็นแหล่งฝึกปฏิบัติของนักศึกษาพยาบาลทุกหลักสูตร ให้บริการวิชาการแก่ประชาคมธรรมศาสตร์และสังคม และเน้นการทำวิจัยควบคู่กันไปกับการเรียนการสอนและการบริการอย่างสม่ำเสมอและต่อเนื่อง
ประวัติ

คณะพยาบาลศาสตร์ มหาวิทยาลัยธรรมศาสตร์ ได้รับการสถาปนาเป็นคณะลำดับที่ 14 ของมหาวิทยาลัยธรรมศาสตร์ เมื่อวันที่ 28 มิถุนายน พ.ศ. 2539 ตามประกาศในราชกิจจานุเบกษา ฉบับกฤษฎีกา เล่มที่ 113 ตอนที่ 24 ก คณะพยาบาลศาสตร์ ได้รับการก่อตั้งตามแผนพัฒนาการศึกษา ระดับอุดมศึกษาระยะที่ 7 (พ.ศ. 2535 – 2539) ในการจัดการศึกษาสาขาวิชาชีพการพยาบาล  ของมหาวิทยาลัยธรรมศาสตร์เพื่อผลิตพยาบาลในการให้บริการด้านการดูแลสุขภาพแก่สังคม  และเพื่อปฏิบัติงานในโรงพยาบาลธรรมศาสตร์เฉลิมพระเกียรติ โดยได้ตัดโอนบุคลากรที่เกี่ยวข้องกับการศึกษาพยาบาลทั้งหมดรวมทั้งหลักสูตรประกาศนียบัตรผู้ช่วยพยาบาล  (หลักสูตร 1 ปี) พ.ศ. 2538 จากคณะแพทยศาสตร์  มหาวิทยาลัยธรรมศาสตร์ ในปีการศึกษา 2539 คณะพยาบาลศาสตร์ ได้เริ่มจัดการเรียนการสอนเป็นปีแรก โดยเปิดสอน 2 หลักสูตร คือ หลักสูตรพยาบาลศาสตรบัณฑิต (พย.บ.) และหลักสูตรประกาศนียบัตรผู้ช่วยพยาบาล  (หลักสูตร 1 ปี) ทั้งนี้ได้จัดการเรียนการสอน หลักสูตรประกาศนียบัตรผู้ช่วยพยาบาลเพียง 1 รุ่น  สำหรับหลักสูตรพยาบาลศาสตรบัณฑิต ได้มีการปรับปรุงหลักสูตรเป็นบางส่วน 2 ครั้ง ในปี พ.ศ. 2540 และ พ.ศ. 2541 และปรับปรุงหลักสูตรทั้งหลักสูตร ในปี พ.ศ. 2546 เป็นหลักสูตรพยาบาลศาสตรบัณฑิต (ฉบับปรับปรุง พ.ศ. 2547) และเริ่มใช้หลักสูตรนี้ ตั้งแต่ปีการศึกษา 2547 เป็นต้นมาในปีการศึกษา 2548 คณะพยาบาลศาสตร์ได้เปิดสอนหลักสูตรพยาบาลศาสตรมหาบัณฑิต  2 สาขาวิชาได้แก่ สาขาการพยาบาลสุขภาพจิตและจิตเวช และสาขาการพยาบาลเวชปฏิบัติครอบครัว คณะพยาบาลศาสตร์เน้นความสำคัญของการดูแลสุขภาพแบบองค์รวมตั้งแต่วัยเด็กจนถึงวัยผู้สูงอายุ จึงได้จัดตั้งศูนย์พัฒนาเด็กปฐมวัย ในปี  พ.ศ. 2542 และศูนย์ส่งเสริมสุขภาพในปี พ.ศ. 2547 เพื่อเป็นแหล่งฝึกปฏิบัติของนักศึกษาพยาบาลทุกหลักสูตร  ให้บริการวิชาการแก่ประชาคมธรรมศาสตร์และสังคม และเป็นแหล่งการทำวิจัยควบคู่กันไปกับการเรียนการสอนและการบริการอย่างสม่ำเสมอและต่อเนื่อง  เพื่อก้าวสู่การเป็นศูนย์แห่งความเป็นเลิศในอนาคต
หลักสูตร

| ระดับปริญญาตรี | ระดับหลักสูตรอบรมเฉพาะทาง | ปริญญาโท | ปริญญาเอก |
| --- | --- | --- | --- |
|  หลักสูตรพยาบาลศาสตร์บัณฑิต  หลักสูตรพยาบาลศาสตร์บัณฑิต (หลักสูตรนานาชาติ) |  หลักสูตรอบรมเฉพาะทาง  |  หลักสูตรพยาบาลศาสตร์มหาบัณฑิต  สาขาวิชาการพยาบาลเวชปฏิบัติชุมชน  สาขาวิชาการพยาบาลผู้ใหญ่  สาขาวิชาการพยาบาลจิตเวชและสุขภาพจิต |  พยาบาลศาสตรดุษฎีบัณฑิต สาขาวิชาพยาบาลศาสตร์ (หลักสูตรนานาชาติ) |
การเดินทาง

การเดินทาง
รถเมล์ประจำทาง
สาย 29 รังสิต–หัวลำโพง
สาย 39 ม.ธรรมศาสตร์ ศูนย์รังสิต–อนุสาวรีย์ชัยฯ
สาย 510 รังสิต–อนุสาวรีย์ชัยฯ
รถตู้ประจำทาง
อนุสาวรีย์ชัยฯ–ม.ธรรมศาสตร์ ศูนย์รังสิต
BTS หมอชิต–ม.ธรรมศาสตร์ ศูนย์รังสิต
ม.ธรรมศาสตร์ ท่าพระจันทร์–ศูนย์รังสิต (รถบริการของทางมหาวิทยาลัย)
รถประจำทางภายในมหาวิทยาลัย
รถเมล์ประจำทาง NGV สาย 2
รถสองแถว สาย 2
โกนหนวดไปทำงานแล้วกลับบ้านมาพบเธอ

| --- | --- |
โกนหนวดไปทำงานแล้วกลับบ้านมาพบเธอ
หน้าปกของไลต์โนเวล โกนหนวดไปทำงานแล้วกลับบ้านมาพบเธอ เล่ม 1 ในฉบับภาษาไทย
ひげを剃る。そして女子高生を拾う。 (Hige o Soru. Soshite Joshi Kōsei o Hirou.)
แนว: สุขนาฏกรรมจินตนิยม
นวนิยายชุด
เขียนโดย: ชิเมซาบะ
สำนักพิมพ์: คากูโยมุ
วางจำหน่ายตั้งแต่: 8 มีนาคม พ.ศ. 2560 – 3 สิงหาคม พ.ศ. 2561
ไลต์โนเวล
เขียนโดย: ชิเมซาบะ
วาดภาพโดย: บูตะ
สำนักพิมพ์:  คาโดกาวะโชเต็ง    ฟีนิกซ์
ในเครือ: คาโกกาวะสนีกเกอร์บุงโกะ
กลุ่มเป้าหมาย: ชาย
วางจำหน่ายตั้งแต่: 1 กุมภาพันธ์ พ.ศ. 2561 – 1 มิถุนายน พ.ศ. 2564
จำนวนเล่ม:  5    5
มังงะ
เขียนโดย: ชิเมซาบะ
วาดภาพโดย: อิมารุ อาดาจิ
สำนักพิมพ์:  คาโดกาวะโชเต็ง    ฟีนิกซ์
นิตยสาร: โชเน็งเอชรายเดือน
กลุ่มเป้าหมาย: โชเน็ง
วางจำหน่ายตั้งแต่: 26 พฤศจิกายน พ.ศ. 2561 – ปัจจุบัน
จำนวนเล่ม:  12    10
อนิเมะโทรทัศน์
กำกับโดย: มานาบุ คามิกิตะ
อำนวยการสร้างโดย: ดรีมชิฟต์
เขียนบทโดย: เดโกะ อากาโอะ
ดนตรีโดย: โทโมกิ คิกูยะ
สตูดิโอ: โปรเจกต์นัมเบอร์ไนน์
เครือข่าย: Tokyo MX, BS11, AT-X
เครือข่ายภาษาอังกฤษ: มิวส์ เอเชีย, มิวส์ ไทยแลนด์, ปีลีปีลี
ฉาย:  5 เมษายน พ.ศ. 2564  –  28 มิถุนายน พ.ศ. 2564
ตอน: 13 (รายชื่อตอน)
โกนหนวดไปทำงานแล้วกลับบ้านมาพบเธอ (ญี่ปุ่น: ひげを剃る。そして女子高生を拾う。; โรมาจิ: Hige o Soru. Soshite Joshi Kōsei o Hirou.; ทับศัพท์: ฮิเงะ โอะ โซรุ โซชิเตะ โจชิ โคเซ โอะ ฮิโร) เป็นซีรีส์ไลต์โนเวลญี่ปุ่นแนวรักตลก เขียนโดยชิเมซาบะ วาดภาพประกอบโดยบูตะ เริ่มเผยแพร่ออนไลน์เมื่อเดือนมีนาคม พ.ศ. 2560 บนคากูโยมุ เว็บไซต์เผยแพร่นิยายโดยผู้ใช้ของบริษัทคาโดกาวะ ต่อมาได้รับการตีพิมพ์โดยสำนักพิมพ์คาโดกาวะโชเต็งตั้งแต่เดือนกุมภาพันธ์ พ.ศ. 2561 โดยเป็นหนังสือในเครือคาโดกาวะสนีกเกอร์บุงโกะ ได้รับการดัดแปลงเป็นมังงะ วาดภาพโดยอิมารุ อาดาจิ ตีพิมพ์ในนิตยสารการ์ตูนโชเน็งเอชรายเดือนของสำนักพิมพ์คาโดกาวะ โชเต็งตั้งแต่เดือนพฤศจิกายน พ.ศ. 2561 ได้รับการดัดแปลงเป็นซีรีส์อนิเมะโทรทัศน์โดยสตูดิโอโปรเจกต์นัมเบอร์ไนน์ โดยเริ่มออกอากาศตั้งแต่วันที่ 5 เมษายน ถึงวันที่ 28 มิถุนายน พ.ศ. 2564
รูปแบบต่าง ๆ > ไลต์โนเวล

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  1 กุมภาพันธ์ พ.ศ. 2561 | 978-4-04-106475-7 | 19 กุมภาพันธ์ พ.ศ. 2563 | 978-616-464-284-3 |
| 2 |  1 มิถุนายน พ.ศ. 2561  | 978-4-04-107084-0 | 15 พฤษภาคม พ.ศ. 2563 | 978-616-464-320-8 |
| 3 |  1 มกราคม พ.ศ. 2562 | 978-4-04-107085-7 | 21 กรกฎาคม พ.ศ. 2563 | 978-616-464-353-6 |
| 4 |  1 สิงหาคม พ.ศ. 2563 | 978-4-04-108260-7 | 2 ธันวาคม พ.ศ. 2563 | 978-616-464-428-1 |
| 5 |  1 มิถุนายน พ.ศ. 2564 | 978-4-04-108262-1 | 8 กันยายน พ.ศ. 2564 | 978-616-464-581-3 |
รูปแบบต่าง ๆ > มังงะ

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  25 พฤษภาคม พ.ศ. 2562 | 978-4-04-108351-2 | 2 มิถุนายน พ.ศ. 2564 | 978-616-464-504-2 |
| 2 |  26 ตุลาคม พ.ศ. 2562 | 978-4-04-108857-9 | 2 มิถุนายน พ.ศ. 2564 | 978-616-464-505-9 |
| 3 |  26 พฤษภาคม พ.ศ. 2563 | 978-4-04-109452-5 | 31 สิงหาคม พ.ศ. 2564 | 978-616-464-553-0 |
| 4 |  25 พฤศจิกายน พ.ศ. 2563 | 978-4-04-109453-2 | 31 สิงหาคม พ.ศ. 2564 | 978-616-464-554-7 |
| 5 |  26 มีนาคม พ.ศ. 2564 | 978-4-04-111204-5 | 9 กุมภาพันธ์ พ.ศ. 2565 | 978-616-464-682-7 |
| 6 |  26 สิงหาคม พ.ศ. 2564 | 978-4-04-111707-1 | 9 กุมภาพันธ์ พ.ศ. 2565 | 978-616-464-683-4 |
| 7 |  25 กุมภาพันธ์ พ.ศ. 2565 | 978-4-04-111708-8 | 28 ตุลาคม พ.ศ. 2565 | 978-616-464-902-6 |
| 8 |  26 กรกฎาคม พ.ศ. 2565 | 978-4-04-112721-6 | 25 มกราคม พ.ศ. 2566 | 978-616-599-005-9 |
| 9 |  26 ธันวาคม พ.ศ. 2565 | 978-4-04-113268-5 | 12 กันยายน พ.ศ. 2566 | 978-616-599-240-4 |
| 10 |  26 มิถุนายน พ.ศ. 2566 | 978-4-04-113828-1 | 12 เมษายน พ.ศ. 2567 | 978-616-599-555-9 |
| 11 |  26 กุมภาพันธ์ พ.ศ. 2567 | 978-4-04-114553-1 | พฤศจิกายน พ.ศ. 2567 | — |
| 12 |  24 ตุลาคม พ.ศ. 2567 | 978-4-04-115179-2 | — | — |
รูปแบบต่าง ๆ > อนิเมะ

เมื่อวันที่ 26 ธันวาคม พ.ศ. 2562 คาโดกาวะสนีกเกอร์บุงโกะได้มีการประกาศว่าจะมีการดัดแปลงเรื่องโกนหนวดไปทำงานแล้วกลับบ้านมาพบเธอเป็นอนิเมะ  ได้มีการเผยว่าจะเป็นซีรีส์อนิเมะโทรทัศน์อำนวยการสร้างโดยดรีมชิฟต์ ผลิตแอนิเมชันโดยสตูดิโอโปรเจกต์นัมเบอร์ไนน์ กำกับโดยมานาบุ คามิกิตะ เขียนบทโดยเดโกะ อากาโอะ ออกแบบตัวละครโดยทากายูกิ โนงูจิ รับผิดชอบดนตรีประกอบโดยโทโมกิ คิกูยะ ซีรีส์อนิเมะเริ่มออกอากาศตั้งแต่วันที่ 5 เมษายน ถึงวันที่ 28 มิถุนายน พ.ศ. 2564 ทางช่อง AT-X, Tokyo MX และ BS11 มิวส์ คอมมิวนิเคชันถือครองลิขสิทธิ์เผยแพร่ในภูมิภาคเอเชียตะวันออกเฉียงใต้และเอเชียใต้ วง Dialogue+ ร้องเพลงเปิดชื่อเพลงว่า  "โอโมอิเดะ ชิริโตริ" (ญี่ปุ่น: おもいでしりとり; โรมาจิ: Omoide Shiritori) ส่วนคาโอริ อิชิฮาระร้องเพลงปิดชื่อเพลงว่า "Plastic Smile"
รูปแบบต่าง ๆ > อนิเมะ > รายชื่อตอน

| ตอนที่  | ชื่อตอน  | ผู้กำกับ  | ผู้เขียนบท  | วันที่ออกอากาศครั้งแรก  |
| --- | --- | --- | --- | --- |
| 1 | "เด็กสาว ม. ปลายใต้เสาไฟ /  สาว ม. ปลายที่นั่งอยู่ใต้เสาไฟ  (ญี่ปุ่น: 電柱の下の女子高生; โรมาจิ: Denchū no Shita no Joshi Kōsei)" | เดโกะ อากาโอะ | เกเซ โมริตะ | 5 เมษายน พ.ศ. 2564 |
| 2 | "มือถือ / โทรศัพท์มือถือ  (ญี่ปุ่น: 携帯; โรมาจิ: Keitai)" | ทาโร คูโบะ | เดโกะ อากาโอะ | 12 เมษายน พ.ศ. 2564 |
| 3 | "การใช้ชีวิตอยู่ร่วมกัน / การใช้ชีวิตอยู่ร่วมกัน  (ญี่ปุ่น: 共同生活; โรมาจิ: Kyōdō Seikatsu)" | โฮดากะ คูราโมโตะ | เดโกะ อากาโอะ | 19 เมษายน พ.ศ. 2564 |
| 4 | "งานพาร์ทไทม์ / งานพาร์ทไทม์  (ญี่ปุ่น: バイト; โรมาจิ: Baito)" | อากิระ คาโต | ยูซูเกะ คาเนโกะ | 26 เมษายน พ.ศ. 2564 |
| 5 | "ความเป็นจริง / ความเป็นจริง  (ญี่ปุ่น: 現実; โรมาจิ: Genjitsu)" | อายะ โคบายาชิ | ยูซูเกะ คาเนโกะ | 3 พฤษภาคม พ.ศ. 2564 |
| 6 | "ดวงดาวพราวฟ้า / ดวงดาวพราวฟ้า  (ญี่ปุ่น: 星空; โรมาจิ: Hoshizora)" | ยูยะ โฮริอูจิ | ซาโตรุ ซูงิซาวะ | 10 พฤษภาคม พ.ศ. 2564 |
| 7 | "หลงรัก / หลงรัก  (ญี่ปุ่น: 恋慕; โรมาจิ: Renbo)" | ทาโร คูโบะ | เดโกะ อากาโอะ | 17 พฤษภาคม พ.ศ. 2564 |
| 8 | "งานเทศกาล / เทศกาลฤดูร้อน  (ญี่ปุ่น: 夏祭り; โรมาจิ: Natsumatsuri)" | โฮดากะ คูราโมโตะ | เดโกะ อากาโอะ | 24 พฤษภาคม พ.ศ. 2564 |
| 9 | "อดีต / อดีต  (ญี่ปุ่น: 過去; โรมาจิ: Kako)" | อากิระ คาโต | ยูซูเกะ คาเนโกะ | 31 พฤษภาคม พ.ศ. 2564 |
| 10 | "พิสูจน์ / พิสูจน์  (ญี่ปุ่น: 証明; โรมาจิ: Shōmei)" | อายะ โคบายาชิ | ยูซูเกะ คาเนโกะ | 7 มิถุนายน พ.ศ. 2564 |
| 11 | "เตรียมใจ / เตรียมใจ  (ญี่ปุ่น: 覚悟; โรมาจิ: Kakugo)" | ยาสุยูกิ โออิชิ | เดโกะ อากาโอะ | 14 มิถุนายน พ.ศ. 2564 |
| 12 | "คุณแม่ / แม่  (ญี่ปุ่น: 母親; โรมาจิ: Hahaoya)" | เกเซ โมริตะ | เดโกะ อากาโอะ | 21 มิถุนายน พ.ศ. 2564 |
| 13 | "อนาคต / อนาคต  (ญี่ปุ่น: 未来; โรมาจิ: Mirai)" | มานาบุ คามิกิตะ | เดโกะ อากาโอะ | 28 มิถุนายน พ.ศ. 2564 |
ผลตอบรับ

ซีรีส์โลต์โนเวลโกนหนวดไปทำงานแล้วกลับบ้านมาพบเธอทำยอดจำหน่ายได้มากกว่า 400,000 เล่มรวมถึงหนังสือรูปแบบดิจิตัล. โกนหนวดไปทำงานแล้วกลับบ้านมาพบเธอปรากฏเป็นไลต์โนเวลอันดับที่ 4 ในโคโนะ ไลต์โนเวล งะ สึโงอิ! หนังสือไกด์บุ๊กไลต์โนเวลประจำปีของสำนักพิมพ์ทาการาจิมาชะ ในสาขาบุงโกบงประจำปี พ.ศ. 2562
แหล่งข้อมูลอื่น

นิยายออนไลน์ ที่คากูโยมุ (ญี่ปุ่น)
เว็บไซต์ทางการของไลต์โนเวล เก็บถาวร 2020-09-22 ที่ เวย์แบ็กแมชชีน (ญี่ปุ่น)
เว็บไซต์ทางการของอนิเมะ (ญี่ปุ่น)
โกนหนวดไปทำงานแล้วกลับบ้านมาพบเธอ (นิยาย) ที่เครือข่ายข่าวอนิเมะ
| ด ค กโปรเจกต์นัมเบอร์ไนน์ |
| --- | --- |
ซีรีส์โทรทัศน์:  บาสใสวัยซน! (2554)  บาสใสวัยซน! SS (2556)  พักนี้น้องสาวของพี่ดูแปลกไป (2557)  โมโมทาโร่ฉบับโมเอะ (2557)  โชโจตาชิ วา โคอุยะ โว มิซาซึ (2559)  ถามหน่อยครับ คิดว่าเจ้าสาวผมในเกมออนไลน์เป็นผู้หญิงจริงรึเปล่า? (2559)  Kenka Bancho Otome: Girl Beats Boys (2560)  Chronos Ruler (2560)  Angel's 3Piece! (2560)  สอนหมากหนูที คุณพี่จ้าวมังกร! (2561)  ร้อยดวงใจเจ้าชายนิทรา (2561)  Pastel Memories (2562)  มิโกะนักดาบ (2562)  เจ็ดเทพ ม.ปลายกับการใช้ชีวิตสบาย ๆ ในต่างโลก! (2562)  ก็บอกว่าขอแค่ค่าเฉลี่ยไงล่ะคะ! (2562)  White Cat Project: Zero Chronicle (2563)  Super HxEros (2563)  เกมพลิกโฉมนายกระจอก (2564)  โกนหนวดไปทำงานแล้วกลับบ้านมาพบเธอ (2564)  คุณพนักงานคะ รับน้องผีไปช่วยเยียวยาไหมคะ (2565)  รักเรานั้นไว้หลังครองโลก (2565)  เอาแล้วไง ยัยแฟนเก่าดันเป็นลูกสาวแม่ใหม่ (2565)  ขาดคุณนางฟ้าข้างห้องไป ผมคงมีชีวิตต่อไปไม่ได้อีกแล้ว (2566)  รุ่นพี่ตัวน้อยดูท่าจะตกหลุมรัก (2566)  องครักษ์พิทักษ์หวานใจ (2566)  สารพันปัญหาวุ่นวาย ของยัยแวมไพร์ขี้จุ๊ (2566)  ถ้ามีเธออยู่ เป็นหมูก็ไม่เลวนะครับ (2566)  เกมพลิกโฉมนายกระจอก สเตจที่ 2 (2567)  รุ่นพี่สุดสวยคนนี้เป็นผู้ชาย (2567)  โลกคู่ขนานกับตำนานวีรบุรุษที่ถูกลืม (2567)  อาเมกุ ทาคาโอะ โนะ ซุยริ คารุเตะ (2568) 
ONAs:  Cute Executive Officer (2564)  Cute Executive Officer R (2566) 
OVAs:  Zettai Junpaku: Mahō Shōjo (2555)  บาสใสวัยซน!: Tomoka no Ichigo Sundae (2556)  พักนี้น้องสาวของพี่ดูแปลกไป (2557)  โชโจตาชิ วา โคอุยะ โว มิซาซึ (2559)  Katana Maidens – Tomoshibi (2563)  เกมพลิกโฉมนายกระจอก (2564) 
 หมวดหมู่
มหาวิทยาลัยราชภัฏนครปฐม

| --- | --- |
Nakhon Pathom Rajabhat University
ชื่อเดิม: สถาบันราชภัฏนครปฐม
ชื่อย่อ: มรน. / NPRU
คติพจน์: การศึกษาสร้างคน คิดค้นภูมิปัญญา พัฒนาท้องถิ่น
ประเภท: สถาบันอุดมศึกษาของรัฐ
สถาปนา: 15 มิถุนายน พ.ศ. 2547; 20 ปีก่อน (2547-06-15)
สังกัดการศึกษา: กระทรวงการอุดมศึกษา วิทยาศาสตร์ วิจัยและนวัตกรรม
สังกัดวิชาการ: คณะวิชา  6 ดูในบทความ  โรงเรียน  2 ดูในบทความ 
งบประมาณ: 582,162,200 บาท (พ.ศ. 2568)
นายกสภาฯ: ศาสตราจารย์ วุฒิสาร ตันไชย
อธิการบดี: ผู้ช่วยศาสตราจารย์ วิรัตน์ ปิ่นแก้ว
อาจารย์: 478 คน (พ.ศ. 2567)
บุคลากรทั้งหมด: 837 คน (พ.ศ. 2567)
ผู้ศึกษา: 13,599 คน (พ.ศ. 2566)
ที่ตั้ง: 85 ถนนมาลัยแมน ตำบลนครปฐม อำเภอเมืองนครปฐม จังหวัดนครปฐม 73000
เพลง: มาร์ชราชภัฏนครปฐม
ต้นไม้: เฟื่องฟ้า
สี: ████ สีชมพู สีแดง
เว็บไซต์: เว็บไซต์ของมหาวิทยาลัย
บทความหลัก: มหาวิทยาลัยราชภัฏ
มหาวิทยาลัยราชภัฏนครปฐม (อังกฤษ: Nakhon Pathom Rajabhat University) เป็นมหาวิทยาลัยของรัฐ ตั้งอยู่ที่อำเภอเมืองนครปฐม จังหวัดนครปฐม เริ่มเปิดทำการเรียนการสอนเมื่อปี พ.ศ. 2479 ในนาม "โรงเรียนสตรีฝึกหัดครูนครปฐม"
ประวัติ

พ.ศ. 2479 เริ่มตั้งเป็น “โรงเรียนสตรีฝึกหัดครูนครปฐม” โดยใช้ตึกหอทะเบียนมณฑลนครชัยศรี ซึ่งตั้งอยู่ ณ เลขที่ 86 ถนนเทศา ตำบลพระปฐมเจดีย์ อำเภอเมืองนครปฐม จังหวัดนครปฐม รับเฉพาะนักเรียนหญิง เปิดสอนชั้นฝึกหัดครูประชาบาล
พ.ศ. 2511 เปลี่ยนชื่อโรงเรียนสตรีฝึกหัดครูนครปฐม เป็นโรงเรียนฝึกหัดครูนครปฐม
พ.ศ. 2513 เปลี่ยนชื่อจากโรงเรียนฝึกหัดครูนครปฐม เป็นวิทยาลัยครูนครปฐม เมื่อวันที่ 16 มกราคม 2513 และเปิดสอน ระดับประกาศนียบัตรวิชาการศึกษาชั้นสูง (ป.กศ.สูง)
พ.ศ. 2535 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ พระราชทานนามวิทยาลัยครูว่า “สถาบันราชภัฏ” เมื่อวันที่ 14 กุมภาพันธ์ 2535
พ.ศ. 2547 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณา โปรดเกล้าฯ ลงพระปรมาภิไธยใน พ.ร.บ. มหาวิทยาลัยราชภัฏ พ.ศ. 2547 พิมพ์ประกาศในราชกิจจานุเบกษา ฉบับกฤษฎีกา เล่ม 121 ตอนพิเศษ 23 ก ลงวันที่ 14 มิถุนายน พ.ศ. 2547 มีผลบังคับใช้ ตั้งแต่วันที่ 15 มิถุนายน เป็นต้นไป
สัญลักษณ์ประจำมหาวิทยาลัย

พระราชลัญจกรประจำพระองค์ หมายถึง พระตราที่ใช้ประทับกำกับ พระปรมาภิไธยพระมหากษัตริย์ ในต้นเอกสารสำคัญ ส่วนพระองค์ที่ไม่เกี่ยวด้วยราชการแผ่นดิน
พระราชลัญจกรประจำพระองค์ รัชกาลที่ 9 เป็นรูปพระที่นั่งอิฐทิศ ประกอบด้วยวงจักรกลางวงจักรมีอักขระเป็น อุ หรือเลข 9 รอบวงจักรมีรัศมีเปล่งออกโดยรอบเหนือจักรเป็นรูปเศวตเจ็ดชั้น ฉัตรตั้งอยู่บนพระที่นั่งอิฐทิศ แปลความหมายว่า มีพระบรมเดชานุภาพในแผ่นดิน (โดยที่วันพระบรมราชาภิเษกตามโบราณราชประเพณีได้เสด็จประทับเหนือพระที่นั่ง อิฐทิศ สมาชิกรัฐสภา ถวายน้ำอภิเษกจากทิศทั้งแปด นับเป็นครั้งแรกในประวัติศาสตร์ที่พระมหากษัตริย์ในระบอบประชาธิปไตย ทรงรับน้ำอภิเษกจาก สมาชิกรัฐสภา แทนที่จะทรงรับจากราชบัณฑิตดังในรัชกาลก่อน)
สีน้ำเงิน แทนค่าสถาบันพระมหากษัตริย์ผู้ให้กำเนิด และพระราชทาน “สถาบันราชภัฏ”
สีเขียว แทนค่าแหล่งที่ตั้งของสถาบันฯ 36 แห่งในแหล่งธรรมชาติและสิ่งแวดล้อมที่สวยงาม
สีทอง แทนค่าความเจริญรุ่งเรืองทางภูมิปัญญา
สีส้ม แทนค่าความรุ่งเรืองทางศิลปวัฒนธรรมท้องถิ่น ที่ก้าวไกลใน 36 สถาบัน
สีขาว แทนค่าความคิดอันบริสุทธิ์ของนักปราชญ์แห่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
สัญลักษณ์ประจำมหาวิทยาลัย > สีประจำมหาวิทยาลัย

สีประจำสถาบัน สีแดง-ชมพู
สัญลักษณ์ประจำมหาวิทยาลัย > พระพุทธประจำมหาวิทยาลัย

พระพุทธศรีทวารวดีสิริราชภัฏ หรือที่ชาวบ้านนิยมเรียกว่า  “หลวงพ่อประทานพร” เป็นพระพุทธรูปปางปฐมเทศนา โดยมหาวิทยาลัยราชภัฏนครปฐม (สถาบันราชภัฏนครปฐมในขณะนั้น) ได้สร้างพระพุทธรูปจำลอง ที่มีต้นแบบมาจากพระพุทธศิลาขาวในพระอุโบสถวัดพระปฐมเจดีย์ราชวรมหาวิหาร ประดิษฐานอยู่ที่บริเวณด้านซ้ายของประตูทางเข้าหน้ามหาวิทยาลัย
สัญลักษณ์ประจำมหาวิทยาลัย > ดอกไม้ประจำมหาวิทยาลัย

เฟื่องฟ้าถูกค้นพบครั้งแรกในประเทศบราซิลโดยนักพฤกษศาสตร์ชาวฝรั่งเศสราวปี ค.ศ. 1766-1769  และได้ถูกนำไปปลูกยังส่วนต่างๆ ของโลก เริ่มจากยุโรป อเมริกาเหนือ และเอเซีย สำหรับในประเทศไทยมีการนำพันธุ์เฟื่องฟ้าเข้ามาจากสิงคโปร์ครั้งแรกราวปี พ.ศ. 2423 ในสมัยรัชการที่ 5 และมีการนำเข้าจากต่างประเทศมากมายจนถึงปัจจุบันพันธุ์เฟื่องฟ้าในประเทศไทยมีไม่น้อยกว่าต่างประเทศ เนื่องจากเฟื่องฟ้าเจริญเติบโตได้ดีในประเทศไทยแล้วยังเกิดการกลายพันธุ์เกิดเป็นพันธุ์ใหม่ขึ้นมากมาย
การจัดการศึกษา

มหาวิทยาลัยราชภัฏนครปฐมมีการจัดการศึกษา 7 สาขาวิชา ได้แก่ สาขาวิชาครุศาสตร์ สาขาวิทยาศาสตร์ สาขาวิชาวิศวกรรมศาสตร์ สาขาศิลปศาสตร์ สาขาบริหารธุรกิจ สาขาวิชาการบัญชี และสาขาพยาบาลศาสตร์ การจัดการศึกษาจะเน้นทางทฤษฎีควบคู่กับการปฏิบัติ โดยจัดกิจกรรม การเรียนรู้ในรูปแบบของ Active Learning มุ่งให้นักศึกษาได้สร้างองค์ความรู้ด้วยตนเอง สามารถสร้างสรรค์และพัฒนางานของตนเองได้อย่างมีคุณภาพ นอกจากนั้นยังเสริมด้วยกิจกรรมอันหลากหลายที่มุ่งเน้นให้นักศึกษาเป็นคนดี มีคุณธรรม
ปัจจุบัน มีหลักสูตรสำหรับนักศึกษาต่างประเทศ และมีนักศึกษาจีน นักศึกษาเวียดนาม จำนวนกว่า 200 คน
บทความหลัก: การรับบุคคลเข้าศึกษาในสถาบันอุดมศึกษาในประเทศไทย § เกณฑ์การคัดเลือกและกระบวนการ TCAS
รายชื่อผู้บริหาร

| ลำดับ | ชื่อ | เริ่มต้น | สิ้นสุด |
| --- | --- | --- | --- |
| 1 | นันทา บุญยะประภัสร | 2479 | ครึ่งปี |
| 2 | ลำยอง วิศาลดรุณกร | 2479 | 2481 |
| (1) | นันทา บุญยะประภัสร | 2481 | 2497 |
| 3 | บุญจันทร์ วงศ์รักมิตร | 2497 | 2501 |
| 4 | พเยาว์ ศรีหงส์ | 2501 | 2508 |
| 5 | นิตยา วัฒนจินดา | 2508 | 2511 |
| 6 | นิเชต สุนทรพิทักษ์ | 2511 | 2514 |
| (4) | พเยาว์ ศรีหงส์ | 2514 | 2515 |
| 7 | ดร.จรินทร์ ชาติรุ่ง | 2515 | 2523 |
| 8 | วิเชียร เมนะเศวต | 2523 | 2524 |
| 9 | นิทัศน์ เพียกขุนทต | 2524 | 2529 |
| 10 | ผศ ดร วรชัย เยาวปาณี | 2529 | 2531 |
| 11 | ผศ ดร ปรางศรี พณิชยกุล | 2531 | 2537 |
| 12 | เพ็ญรัตน์ วริรักษ์ | 2537 | 2542 |
| 13 | ผศ.ดร.นิวัต กลิ่นงาม | 2542 | 2546 |
| 14 | ผศ.ศุทธิณีย์ เถาทับนุ่ม | 2546 | 2547 |
| 15 | ผศ.ดร.นิวัต กลิ่นงาม | 2547 | 2552 |
| 16 | ผศ.สมเดช นิลพันธุ์ | 2552 | 2560 |
| 17 | ผศ.ดร.วิรัตน์  ปิ่นแก้ว | 2560 |  |
ศิษย์เก่าที่มีชื่อเสียง > นักการเมือง

ไชยา สะสมทรัพย์ อดีตรัฐมนตรีว่าการกระทรวงพาณิชย์, อดีตรัฐมนตรีกระทรวงสาธารณะสุข
อนุชา สะสมทรัพย์ อดีตสมาชิกผู้แทนราษฎร เขต 4
รัฐกร เจนกิจณรงค์ อดีตสมาชิกผู้แทนราษฎร เขต 2
ชาญชัย ปทุมารักษ์ อดีตสมาชิกผู้แทนราษฎรจังหวัดนครปฐม
ศิษย์เก่าที่มีชื่อเสียง > ผู้นำทางศาสนา

พระคุณเจ้าฟรังซิสเซเวียร์ วีระ อาภรณ์รัตน์ มุขนายกมิสซังโรมันคาทอลิกเชียงใหม่
ศิษย์เก่าที่มีชื่อเสียง > ศิลปินนักร้อง

ชินพรรธน์ ธันยวิโรจน์ (เด่นชัย สายสุพรรณ) นักร้องลูกทุ่ง
สมบูรณ์ จุลมุสิก (ทศพล หิมพานต์) นักร้องลูกทุ่ง
ศิษย์เก่าที่มีชื่อเสียง > นักกีฬา

สุนทรี รูปสูง นักกีฬาเซปักตะกร้อหญิงทีมชาติไทย